સુરેન્દ્રનગરના સારસાણા ગામમાં વાદી પરિવારો ઘણા વર્ષોથી રહે. રાજ્ય સરકાર દ્વારા કેટલાક પરિવારોને ઘણા વખત પહેલાં રહેણાંક અર્થ પ્લોટ પણ ફાળવાયા હતા પણ હજુ કેટલાક પરિવારો બાકી છે જેઓ પણ પ્લોટ મળે તેની માંગ કરી રહ્યા છે. ગામના લોકોનો વાદી પરિવારો પ્રત્યેનો વ્યવહાર પણ સારો છે. પણ જે પરિવારોને પ્લોટ મળ્યા નથી તેમને પ્લોટ મળે તેની અરજી બાબતે પંચાયત સહમત નથી. આવું કેમ હંમેશાં સરકારી મદદની વાત આવે તો ‘વાદીઓને આપો એ બિચારા ગરીબ છે’ એવું કહેનારા આગેવાનો અન્ય વાદીઓના વસવાટોનો વિરોધ કેમ કરી રહ્યા છે તે સમજાતું નહોતું. આખરે એક વખત ગામના આગેવાનોએ કહી જ દીધુ કે, ‘વાદીના જેટલા પરિવારોને અહીં જગ્યા આપી છે એ બસ છે બીજા વાદીઓને વસાવીશું તો એમનું જુથબળ મોટું થશે અને પછી તો પંચાયતની ચૂંટણીમાં વાદી ધારે તો સરપંચ પણ થઈ શકે. સારસાણા અમારુ ગામ એમાં આમ વાદી સરપંચ....’